Misfornøyde Thailand-turister får egen «hotline»
Den nye 1111-linjen for turister og utlendinger kommer etter en serie episoder som har satt Thailand-turismen i dårlig lys. Anerkjente Time Magazine er blant mediene som har omtalt politiets overgrep mot turister, som er blitt presset for penger og ilagt fiktive bøter - penger som går rett i politifolkenes lommer. Turist-plagingen skal ha skjedd midt i Bangkok - blant annet på hotel - og turistgaten Sukhumvit Road. Ifølge magasinet har utenlandske ambassader måttet mekle mellom politiet og turister som føler seg usatt for utpressing, og før jul tok britenes ambassadør til Smilets Land, Mark Kent, opp turistenes økende uro med den thailandske regjeringen.Ifjor høst foreslo Thailands turistminister å utstyre utenlandske turister med ID-armbånd i et forsøk på å bedre sikkerheten for reisende i landet. Armbånd-tiltaket kom i etterkant av drapene på to briter som ferierte i landet i september i fjor - men utspillet skapte så mye misnøye at turistministeren trakk forslaget sitt straks etterpå.Ikke lenge etter det famøse armbånd-utspillet innskjerpet thailandske myndigheter reglene for hvor mye kvinnelige turister har lov til å blotte av sine bryster på badesteder i Thailand: Fengsel i opptil seks år riksikerer turister som tar usømmelige selfies med mobilkameraene sine, eller utfordrer thailandsk kultur og tradisjon ved å flashe for mye av sitt eget frontparti i offentlig sammenheng. Samtidig som militæregimet skjerper Thailands lover og regler, ønsker det populære ferielandet å framstå som åpent og imøtekommende for turister fra hele verden. Og det er i den sammenhengen at man nå lanserer 1111-«hotlinen» for alle turister og utenlandske statsborgere som har noe å klage på.Fra før finnes akutt-nødlinjen 1155 til turistpolitiet. Den nye «klagelinjen» er for henvendelser som ikke haster. Tanken er at turister som har noe på klage på eller har meninger om hvordan ferielandet Thailand behandler dem, kan tilkjennegi sine synspunkter på den nye 1111-linjen. Der vil operatøren sluse henvendelsen til rette vedkommende - det være seg offentlige, private eller frivillige instanser, skriver nyhets-nettstedet TTG. 1111-operatøren vil også ha tett kontakt med ambassadene til ASEAN-landene, det vil si de fleste sørøst-asiatiske nabolandene til Thailand. Turistmyndighetene kaller det en service-linje: – Det nye callsenteret inngår i planene for å gi tilreisende til Thailand en enda bedre opplevelse av landet vårt, sier Sugree Sithivanich, talsmann for det thailandske turistministeriet.
Har Thailand-turistene noe å klage på, finnes det nå et eget nummer de kan ringe til myndighetene.